ร้านข้าวมันไก่เจ้าดังที่ท่าพระ มาแอบอยู่ในซอยวัดกู้ ปากเกร็ด ซะงั้น ร้านนี้ตั้งอยู่ในซอยสุขาประชาสรรค์ 2 หรือซอยวัดกู้ ร้านตั้งอยู่ทางเข้าโรงเรียนวัดโพธินิมิตร(สุขาประชาสรรค์ ซอย 35) เป็นอาคารพาณิชย์ห้องหัวมุมปากทางเข้าพอดี
ร้านจัดได้สะอาดมากครับ พนักงานบริการดี ส่วนข้าวมันไก่ อร่อยมาก ด้วยองค์ประกอบหลายอย่างทั้งข้าวมันที่ทั้งนุ่ม และหอมมาก เนื้อไก่ไม่เละ แต่ก็ไม่แห้งแข็ง น้ำซุปให้มาเป็นชามมีเนื้อไก่ติดมาด้วยนิดหน่อยพร้อมโครงไก่ ที่ต้องยกนิ้วให้เลยคงเป็นน้ำจิ้มที่อร่อยมากที่สำคัญให้มาเป็นโหลเลย อยากกินเท่าไหร่กินไป ลองแวะมาชิมสักชามแล้วจะติดใจ